Blanár, Juraj, podpredseda NR SR (2023-02-14):
Ďakujem, pani spravodajkyňa. Emocionálne rozpoloženie je namieste, keď to tak cítite... (Reakcia rečníčky.) Avšak máte takmer 95 poslancov, bez problémov to môžete urobiť. Prerušujem rokovanie o tomto bode programu. Ďakujem pani spravodajkyni a ďakujem aj pánovi Čekovskému za spoluprácu. No a teraz, dámy a páni, asi vás neprekvapím, ale nevyzerá to veľmi ružovo, a preto vás budem informovať a zároveň aj všetkých poslancov, ktorí sa nachádzajú v kanceláriách, že to bude vyzerať takto z programu. Teraz by mal nasledovať 94. a 95. bod schváleného programu, kde mal pán poslanec Patrick Linhart predkladať zákon číslo... novelu zákona č. 491/2001 Z. z. o organizovaní trhu a tak ďalej (parlamentná tlač 1343) a rovnako mal predkladať novelu zákona č. 178/1998 Z. z o podmienkach predaja výrobkov a poskytovanie služieb na trhových miestach (parlamentná tlač 1344). Konštatujem však, že som dostal informáciu, že pán predkladateľ nebude predkladať dnes tento návrh, preto oba tieto návrhy prepadávajú. Pristupujem ďalej, k 96. bodu schváleného programu. Tým je prvé čítanie návrhu poslanca Miroslava Kollára na vydanie zákona, ktorým sa mení a dopĺňa zákon č. 256/2022 Z. z. o vydavateľoch publikácie a tak ďalej (parlamentná tlač 1238). A rovnako pán poslanec Kollár mal predkladať prvé čítanie, ktorým sa mení a dopĺňa zákon č. 300/2005 Trestný zákon (parlamentná tlač 1239). Dostal som rovnako informáciu, že pán predkladateľ Miroslav Kollár dnes tento návrh predkladať nebude, preto tieto dva body prepadávajú. Teraz sa dostávame k ďalšiemu bodu, je to tzv. odvod v regulovaných odvetviach, je to parlamentná tlač 1183. Tento návrh rovnako prepadáva. Bod č. 99, je to parlamentná tlač 1345, je to zákon zo 6. decembra 2022, ktorým sa dopĺňa zákon č. 135 o pozemkových komunikáciách. Tento návrh takisto prepadáva, nie je predkladateľ k dispozícii. Rovnako bod č. 100, je to zákon z 20. decembra 2022, ktorým sa dopĺňa zákon 24/2006 Z. z. o posudzovaní vplyvov na životné prostredie, takisto predkladateľ nie je prítomný, prepadáva. Bod č. 101, zákon z 20. decembra 2022 o ochrane ovzdušia (parlamentná tlač 1348), predkladateľ nie je prítomný, prepadáva. Rovnako je to bod č. 102, zákon z 22. decembra 2022 o dani z osobitnej stavby a o zmene a doplnení niektorých zákonov (parlamentná tlač 1347), predkladateľ nie je prítomný, prepadáva. A bod č. 103, návrh poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov a tak ďalej (parlamentná tlač 1151), z dôvodu neprítomnosti predkladateľa rovnako prepadá. Teraz pristúpime k bodu č. 104, návrh poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, je to parlamentná tlač 1147. Je to druhé čítanie. Udeľujem teraz slovo... A ešte, doplním ešte informáciu, skôr ako udelím predkladateľovi slovo, že spoločná správa výborov je pod parlamentnou tlačou 1147a. Udeľujem slovo pánovi poslancovi Filipovi Kuffovi, ktorý za skupinu poslancov tento ústavný zákon v pléne uvedie. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1147.)